Diari Oficial de la Generalitat Valenciana


Sumari del DOGV 3783, del 30-06-2000 (2000/5490)

Iniciació de reparcel·lació forçosa de la unitat d'execució Alqueria de Benet.
------------------------------------------------------------------------------

### Dades del document

Número de DOGV
:   3783

Data del DOGV
:   30-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5490


Organisme emissor
:   Iniciativas de Levante, SL

Tipus de document
:   Anunci

Iniciació de reparcel·lació forçosa de la unitat d'execució Alqueria de Benet. [2000/X5490]
  
Als efectes del que preveu la Llei 6/1994, Reguladora de l'Activitat Urbanística, mitjançant el present es posa en coneixement de les persones interessades que el ple de l'Ajuntament de València, en la sessió ordinària del dia 30 d'octubre de 1998, optà per la gestió indirecta per a l'execució de l'actuació integrada Alqueria de Benet, i va aprovar el programa d'actuació integrada i el projecte d'urbanització presentat per a la unitat d'execució esmentada per la mercantil Iniciativas de Levante, SL, i va adjudicar l'execució del programa a la mercantil citada, que adquiria així la condició d'urbanitzador i que s'ha sol·licitat la inscripció d'aquest programa en el Registre corresponent de la Comissió Territorial d'Urbanisme. L'acord esmentat fou publicat en el Butlletí Oficial de la Província de 3 de març de 1999.
  
Alhora, es va redactar el Conveni urbanístic corresponent, que fou subscrit el 3 de febrer de 1999 per l'urbanitzador Iniciativas de Levante, SL, i l'Ajuntament de València. Al conveni esmentat, s'hi concedia un termini de dos mesos per a la formulació del projecte de reparcel·lació de l'àmbit, el qual es va presentar a l'Ajuntament de València, i se'n va procedir a la tramitació de forma simplificada de conformitat amb el que preveu l'article 48 de la Llei Reguladora de l'Activitat Urbanística, a la Notaria del senyor Manuel Rueda, i es va sotmetre a informació pública, amb la remissió prèvia d'avisos a les persones interessades i publicacions en diaris i butlletins oficials. Alhora, es va sol·licitar i s'obtingué del Registre de la Propietat el certificat registral corresponent de domini i càrregues.
  
No obstant açò anterior, per Resolució U-941, del regidor delegat d'Urbanisme, de data 19 de febrer de 1999, es va resoldre excloure de la unitat d'execució del programa d'actuació aïllada Alqueria de Benet el solar situat entre els carrers Illa Cabrera i Carrera de Malilla. La resolució esmentada fou posteriorment ratificada per acord plenari de l'Ajuntament de València, en la sessió del dia 29 d'octubre de 1999, que deixa sense efecte la reparcel·lació presentada i requereix l'urbanitzador per tal que: ?present un projecte de reparcel·lació tot donant compliment a la resolució del regidor delegat ressenyada, amb la deguda observança de les regles legals aplicables a la reparcel·lació?.
  
En compliment de la resolució esmentada, s'ha presentat davant de l'Ajuntament de València el projecte de reparcel·lació de la unitat d'execució Alqueria de Benet, al qual correspon el núm. 018555 de Registre d'entrada. De la mateixa forma, s'ha dipositat una còpia del projecte de reparcel·lació esmentat a la Notaria del senyor Manuel Rueda Pérez, sítia a València, carrer de Roger de Llúria núm. 28, per a la seua tramitació d'acord amb el procediment simplificat de l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
En compliment del que estableix l'article 69.1 a) en relació amb l'article 46.3 de la LRAU, dins del termini de vint dies comptador des de la publicació d'aquest anunci, podran comparèixer a la Notaria esmentada en horari de 10 a 13 hores, per a obtenir a costa seua còpia total o parcial de l'acta o sol·licitar que els siga exhibida, així com fer les consultes oportunes a l'Ajuntament de les actuacions derivades de la documentació dipositada en aquest i presentar-hi al·legacions.
  
Respecte dels terrenys de propietaris inclosos en les àrees de repartiment qualificades com a UFA, malgrat haver-se practicat la notificació a fi d'advertir-los de la possibilitat de sol·licitar el pagament en metàl·lic de la retribució a l'urbanitzador, en aplicació del que preveu l'article 71.3 LRAU (acta de remissió de cartes atorgada pel notari de València senyor Salvador Alborch Domínguez, de data 9 de març de 1999, amb número 766 del seu protocol), se'ls adverteix de nou de la possibilitat de sol·licitar el pagament en metàl·lic de la retribució a l'urbanitzador, en el termini màxim de deu dies comptador des de la publicació prevista en el paràgraf anterior, i l'opció esmentada es formalitzarà en document públic, i es notificarà fefaentment a l'urbanitzador i a l'ajuntament (Servei de Gestió Urbanística), acompanyada de garantia, real o financera, suficient que assegure el desemborsament de la retribució amb caràcter previ a l'exercici de qualssevol accions contra la seua liquidació. Per al supòsit que no s'exercesca l'opció, es considerarà a tots els efectes que el propietari ha optat per efectuar el pagament de la retribució a l'urbanitzador en terrenys.
  
Igualment, en tramitació estant el projecte de reparcel·lació corresponent, es requereix els propietaris de terrenys inclosos en l'àmbit esmentat, per tal que, de conformitat amb el que preveu l'article 103 del Reglament de Gestió Urbanística, si no l'hagueren aportat amb anterioritat, aporten davant de l'Ajuntament de València ?Servei de Gestió Urbanística?, dins del mateix termini de 10 dies, fotocòpia del títol de propietat que tinguen i declaren les situacions jurídiques que coneguen i afecten les seues finques, tot advertint-los que l'omissió, error o falsedat, en cas de frau o negligència greus, donarà lloc a les responsabilitats civils o penals referides en l'article esmentat.
  
Cosa que fem pública perquè en prengueu coneixement i als efectes oportuns.